OpenLLM-France/wikimedia huggingface dataset:
# Zhang Yi (Període dels Regnes Combatents)

    En aquest nom xinès, el cognom és Zhang (張).
Zhang Yi
Xinès tradicional:張儀Xinès simplificat:张仪MandaríPinyin:Zhāng Yí Wade-Giles:Chang I :
Zhang Yi (xinès tradicional: 張儀, xinès simplificat: 张仪, pinyin: Zhāng Yí, abans del 329 – 309 aC) va nàixer a Liang durant el període dels Regnes Combatents de la Xina. Va ser un important estrateg que va ajudar a Qin a dissoldre la unitat d'altres estats, i per tant, aplanà el camí a Qin per la unificació de la Xina. Va ser un defensor de l'aliança horitzontal, a diferència de Su Qin, ambdós sent partidaris de l'Escola de la diplomàcia. Guiguzi va ser el mestre de Zhang Yi.
Zhang Yi va estudiar sota la tutela de Guiguzi i va aprendre sobre polítiques i relacions exteriors. Després que Su Qin morí, Zhang va deixar a Gui Guzi, i arribà a l'Estat de Chu. I va patir una severa pallissa a Chu. Llavors va anar a l'estat de Qin en el 329 aC, i va veure al Rei Hui de Qin, que havia rebutjat abans a Su. El Rei Hui el va acceptar com un alt ministre.
Per eixe temps, la tàctica de l'aliança vertical de Su Qin encara influenciava en la Xina, i van formar una mena d'unitat entre els estats de Han, Zhao, Liang, Chu, Yan i Qi. Zhang oferí idees al Rei Hui sobre fer amistat amb Wei i Yan per tal de trencar l'aliança, les quals Hui amablement va acceptar. Hui va decidir fer-li el primer ministre de l'estat.
En el 314 aC, la guerra civil va esclatar a Yan. El Rei Xuan de Qi va atacar Yan i va assassinar al Rei de Yan. El Rei Huai de Chu, que n'era el cap de l'aliança vertical, es va aliar amb Qi. L'aliança Qi-Chu provocaria una gran amenaça per la unificació de Qin. Hui va manar a Zhang per debilitar la dita aliança. Zhang primer va cridar l'atenció del rei de Chu per atorgant-li regals cars al seu oficial favorit, Jin Shang. Després va arribar a un acord amb Huai. Convingueren que Huai posaria fi a la seva aliança amb Qi si Qin en tornava 600 li de terra que Qin havia anteriorment pres a Huai. Huai va acceptar immediatament malgrat l'escepticisme del seu oficial Chen Zhen pel que fa a la fiabilitat de Zhang. Quan Huai va manar un missatger a Xianyang per recuperar la terra, Zhang li donà a Chu sis li de la seva pròpia terra, i va afirmar que havia dit 'sis li' de la seva pròpia terra en lloc dels sis-cents li del territori de Qin com havia promès. Chu va anar a la guerra amb Qin. Qin va derrotar a Chu i va exigir uns nous sis-cents li de terra.
Zhang repetidament va negociar amb Han, Zhao, Wei, Chu, Yan i Qi, destruint així les seves relacions amb l'aliança horitzontal, i aplanant el camí per a la unificació de Qin de la Xina.

## Referències

* ↑ «竭誠勸諫的忠臣». 燦爛的中國文明. [Consulta: 2 agost 2010].
* ↑ Sima, Qian. 史記 [Registres del Gran Historiador] (en xinès). cap. 70, 109-91 BC.
* 1 2 3 4 5 6 7 8 戴, 逸; 龔, 書鐸. 春秋‧戰國‧秦 (en xinès tradicional), p. 54–55 (中國通史（學生彩圖版）). ISBN 9628792814.
* 1 2 Anonymous. «湮沒的歷史 (14) 名家» (en xinès tradicional). The Epoch Times. Arxivat de l'original el 2011-06-11. [Consulta: 31 juliol 2010].
* 1 2 3 4 5 朱. «連橫家---破六國合縱的張儀». Private Chung-Hsin School NPO. Arxivat de l'original el 2012-05-21. [Consulta: 2 agost 2010].
# Monacia-d'Orezza

Monacia-d'Orezza (en cors A Munacia d'Orezza) és un municipi francès, situat a la regió de Còrsega, al departament d'Alta Còrsega. L'any 1999 tenia 30 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 19 | 65 | 50 | 48 | 22 | 30 |

## Administració

Llista d'alcaldes :
| Període | Identitat | Partit | Qualitat |
| 2008- | Antoine Joseph Fantini | | |
# Plantilla 2011-2012 de la secció d'handbol del Futbol Club Barcelona

La temporada 2010-2011, la plantilla del primer equip d'handbol del Futbol Club Barcelona era formada pels següents jugadors:
| N. | Jugador | Data de naix. (Edat) | Alç. | Pes | Posició | Temp. |
| 1 | Johan Sjöstrand | 26 de febrer de 1987 (1987-02-26) (37 anys) | 195 cm | 93 kg | Porter | 1 |
| 3 | Jesper Nøddesbo | 23 d'octubre de 1980 (1980-10-23) (43 anys) | 199 cm | 93 kg | Pivot | 4 |
| 6 | Juanín García | 28 d'agost de 1977 (1977-08-28) (47 anys) | 176 cm | 78 kg | Extrem esquerre | 6 |
| 8 | Víctor Tomàs | 15 de febrer de 1985 (1985-02-15) (39 anys) | 178 cm | 85 kg | Extrem dret | 9 |
| 9 | Raúl Entrerríos | 12 de febrer de 1981 (1981-02-12) (43 anys) | 195 cm | 89 kg | Central | 1 |
| 10 | Cedric Sorhaindo | 7 de juny de 1984 (1984-06-07) (40 anys) | 193 cm | 100 kg | Pivot | 1 |
| 11 | Dani Sarmiento | 25 d'agost de 1983 (1983-08-25) (41 anys) | 186 cm | 76 kg | Central | 2 |
| 12 | Danjel Šarić | 27 de juny de 1977 (1977-06-27) (47 anys) | 192 cm | 93 kg | Porter | 2 |
| 15 | Cristian Ugalde | 19 d'octubre de 1987 (1987-10-19) (36 anys) | 184 cm | 76 kg | Extrem esquerre | 5 |
| 19 | Laszlo Nágy | 3 de març de 1981 (1981-03-03) (43 anys) | 208 cm | 110 kg | Lateral dret | 11 |
| 20 | Magnus Jernemyr | 18 de juliol de 1976 (1976-07-18) (48 anys) | 200 cm | 113 kg | Pivot | 3 |
| 21 | Mikel Aguirrezabalaga | 8 d'abril de 1984 (1984-04-08) (40 anys) | 194 cm | 91 kg | Lateral esquerre | 1 |
| 22 | Siarhei Rutenka | 29 d'agost de 1981 (1981-08-29) (43 anys) | 198 cm | 100 kg | Central | 2 |
| 26 | Albert Rocas | 16 de juny de 1982 (1982-06-16) (42 anys) | 188 cm | 84 kg | Extrem dret | 4 |
| 27 | Viran Morros | 15 de desembre de 1983 (1983-12-15) (40 anys) | 199 cm | 95 kg | Lateral esquerre | 1 |
| 29 | Marco Oneto | 3 de juny de 1982 (1982-06-03) (42 anys) | 204 cm | 117 kg | Pivot | 3 |
| 35 | Konstantín Igropulo | 14 d'abril de 1985 (1985-04-14) (39 anys) | 194 cm | 96 kg | Lateral dret | 2 |

## Referències

* ↑ Plantilla de la Temporada 2011-2012 de handbol, al web del FC Barcelona
* ↑ Siarhei Rutenka, Cedric Sorhaindo y Dani Sarmiento, renovados
# Cul-de-sac (pel·lícula)

Cul-de-sac és una pel·lícula de thriller psicològic britànic en blanc i negre de 1966, dirigida per Roman Polanski. Protagonitzada per Donald Pleasence, Françoise Dorléac, Lionel Stander, Jack MacGowran i Iain Quarrier en els papers principals. Fou la segona aparició en pantalla de Jacqueline Bisset. Ha estat doblada al català.

## Sinopsi

Dos delinqüents pròfugs, Richard "Dicky" (Lionel Stander), ferit d'un tret, i Albie (Jack MacGowran), ja agonitzant, es refugien en un vell castell a la vora de l'oceà, propietat d'un estatunidenc covard, George (Donald Pleasence) i el seu desinhibida esposa francesa, Teresa (Françoise Dorléac). Allí, Dicky i Albie esperen que el seu cap vingui a recollir-los. Albie mor, i Dicky estableix una estranya relació amb l'excèntric matrimoni.

## Repartiment

* Donald Pleasence - George
* Françoise Dorléac - Teresa
* Lionel Stander - Dickey
* Jack MacGowran - Albie
* Iain Quarrier - Christopher
* Geoffrey Sumner - Pare de Christopher
* Renée Houston - Mare de Christopher
* Robert Dorning - Philip Fairweather
* Marie Kean - Marion Fairweather
* William Franklyn - Cecil
* Jacqueline Bisset - Jacqueline
* Trevor Delaney - Nicholas

## Comentaris

Com la pel·lícula anterior de Polanski Repulsió, estrenada l'any anterior, explora temes de terror, sexualitat frustrada i alienació, que han esdevingut característics de moltes de les pel·lícules del director, especialment La llavor del diable i Le Locataire.
Cul-de-Sac ha estat comparat en el to i el tema amb les obres de Samuel Beckett i Harold Pinter, i aquestes semblances són destacades pel càsting de dos papers principals a la pel·lícula: Jack MacGowran va ser reconegut per les seves actuacions escèniques de les obres de teatre de Beckett i Donald Pleasence van originar el paper de Davies a The Caretaker de Pinter.
Christopher Weedman també assenyala les similituds de la pel·lícula amb "thrillers amb hostatges de Humphrey Bogart" com The Petrified Forest (Archie Mayo, 1936), Key Largo (John Huston, 1948), i The Desperate Hours (William Wyler, 1955)."

## Premis

Va guanyar l'Os d'Or del 16è Festival Internacional de Cinema de Berlín (Roman Polanski).

## Referències

* ↑ The Screen: Polanski's Wild Swing:Story of a Thug and a Weird Couple 'Cul-de-Sac' Presented at the Tower East, The New York Times, 8 de novembre de 1966
* ↑ Cul-de-sac a esadir.cat
* ↑ John Hamilton, Beasts in the Cellar: The Exploitation Film Career of Tony Tenser, Fab Press, 2005 p 75
* ↑ «Cul-de-sac». British Film Institute, 04-04-2006. Arxivat de l'original el 26 setembre 2007. [Consulta: 19 juny 2007].
* ↑ Bergan, Ronald «Gérard Brach». The Guardian, 19-09-2006 [Consulta: 11 abril 2017].
* ↑ «Berlinale 1966: Prize Winners». berlinale.de. Arxivat de l'original el 2011-04-08. [Consulta: 17 febrer 2010].

## Bibliografia

* (anglès) Monthly Film Bulletin, n° 390
* (anglès) Sight and Sound, été 1966, p. 146 + p. 156 ; hiver 1968, p. 14-17
* (francès) Les Cahiers du cinéma, n° 183, octobre 1966 ; n° 187, février 1967
* (francès) Roman Polanski. Roman. Robert Laffont, 1984, p. 608 (Le Livre de Poche). Roman. ISBN 978-2-253-03656-2.
# Ridgefield Park

Ridgefield Park és una població dels Estats Units a l'estat de Nova Jersey. Segons el cens del 2008 tenia 12.370 habitants.

## Demografia

Segons el cens del 2000, Ridgefield Park tenia 12.873 habitants, 5.012 habitatges, i 3.242 famílies. La densitat de població era de 2.873 habitants/km².
Dels 5.012 habitatges en un 29,7% hi vivien nens de menys de 18 anys, en un 49,7% hi vivien parelles casades, en un 11,2% dones solteres, i en un 35,3% no eren unitats familiars. En el 29,6% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,24.
Per edats la població es repartia de la següent manera: un 22,4% tenia menys de 18 anys, un 7,2% entre 18 i 24, un 34,4% entre 25 i 44, un 23,1% de 45 a 60 i un 12,9% 65 anys o més.
L'edat mediana era de 37 anys. Per cada 100 dones de 18 o més anys hi havia 88,6 homes.
La renda mediana per habitatge era de 51.825 $ i la renda mediana per família de 62.414 $. Els homes tenien una renda mediana de 44.507 $ mentre que les dones 35.217 $. La renda per capita de la població era de 24.290 $. Aproximadament el 4,7% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ridgefield Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Ridgefield Park». American Fact Finder. Oficina del Cens dels Estats Units, 12-01-2010.
# Cent trenta-quatre

El nombre 134 (CXXXIV) és el nombre natural que segueix el nombre 133 i precedeix el nombre 135. La seva representació binària és 10000110, la representació octal 206 i l'hexadecimal 86. La seva factorització en nombres primers és 2×67; altres factoritzacions són 1×134 = 2×67; és un nombre 2-gairebé primer: 2 × 67 = 134. És un nombre d'Erdős-Woods.

## Referències

* ↑ «Number 134: mathematical and symbolic properties | Crazy Numbers». [Consulta: 27 juliol 2021].
* ↑ (successió A059756 a l'OEIS)
# Dudhpur

Dudhpur fou un petit estat tributari protegit de l'agència de Rewa Kantha, a la presidència de Bombai, divisió de Sankheda Mehwas, amb una superfície de menys de 2 km. El sobirà era un rajput rathor i els ingressos estimats eren de 60 lliures pagant un tribut de 3 lliures al Gaikwar de Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Piero Pollaiuolo

Piero Benci, més conegut pels seu sobrenom Piero Pollaiuolo (Florència, entre 1441 i 1443 – Roma, 1496), fou un pintor italià del Renaixement.
Molt més conegut va ser i és el seu germà Antonio Pollaiuolo. Amb freqüència, van treballar plegats, de tal manera que, de vegades, és difícil atribuir-los les obres exclusivament. Les obres de tots dos mostren influència clàssica i interès per l'anatomia humana; els germans van portar a terme disseccions per millorar el seu coneixement de la matèria.
Pel que fa a Piero Benci (o Piero Pollaiuolo), està acreditat com a notable retratista a l'oli, i va realitzar també els retaules per a l'església de San Miniato a Florència (1467) i la Coronació de la Verge a l'església de San Gimignano (1483).
Giorgio Vasari va incloure una biografia dels germans Pollaiuolo a Le Vite.

## Referències

* ↑ Chiarini, Marco. «Benci, Piero, detto il Pollaiolo». A: Dizionario Biografico (en italià). Volum 8, 1996 [Consulta: 15 novembre 2020].
* ↑ Vasari, Giorgio. G. Milanesi (ed.). Le vite… (en italià). III, 1878, p. 285-300.
# Monium

Monium és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Monium congestum
* Monium funereum
* Monium macrochaetum
* Monium monianthum
* Monium rufum
* Monium trepidarium
* Monium trichaetum
# Swaraj

Swaraj (hindi: स्वराज swa- Arxivat 2016-03-03 a Wayback Machine. "auto", raj "govern") pot significar generalment autonomia jurídica i es va usar com un sinònim d'autonomia per part de Maharishi Dayanand Saraswati i més tard per part de Mahatama Gandhi. però aquest terme normalment es refereix al concepte de Gandhi per al Moviment d'Independència de l'Índia de la dominació estrangera. El terme de Swaraj reposa en el govern no jeràrquic sinó en l'autogovern per construcció de la comunitat (community building). Es focalitza en la descentralització política. S. Satyamurti, Chittaranjan Das i Motilal Nehru van estar entre els grups de Swarajistes de la democràcia parlamentària a l'Índia. No es van implementar totalment els conceptes del Swaraj a l'Índia però va servir de model polític.

## Referències

* ↑ Hind Swaraj or Indian Home Rule, Gandhi, 1909
* ↑ What is Swaraj? Arxivat 2012-09-15 a Wayback Machine.. Retrieved on July 12, 2007.
* ↑ Parel, Anthony. Hind Swaraj and other writings of M. K. Gandhi. Cambridge University Press. Cambridge, 1997.
* ↑ What is Swaraj? Arxivat 2012-09-15 a Wayback Machine.. Retrieved on March 3, 2007.
* ↑ What Swaraj meant to Gandhi. Retrieved on September 17, 2008.

## Enllaços externs

* The Swaraj Foundation
* Kumarappa Institute Of Gram Swaraj
* Arxivat 2015-05-25 a Wayback Machine.
# Resolució 1204 del Consell de Seguretat de les Nacions Unides

La Resolució 1204 del Consell de Seguretat de les Nacions Unides, adoptada per unanimitat el 30 d'octubre de 1998 després de reafirmar totes les resolucions anteriors del Sàhara Occidental, el Consell va ampliar el mandat de la Missió de Nacions Unides pel Referèndum al Sàhara Occidental (MINURSO) fins al 17 de desembre de 1998.
El Consell de Seguretat va reiterar el seu compromís de trobar una solució duradora al conflicte del Sàhara Occidental i la seva determinació de celebrar un referèndum sobre l'autodeterminació per al poble del territori d'acord amb el Pla de Regularització que tant el Marroc com el Front Polisario havien acceptat.
Es va demanar a ambdues parts que permetessin a l'Alt Comissionat de les Nacions Unides per als Refugiats (ACNUR) realitzar treballs preparatoris per a la repatriació dels refugiats saharians elegibles per votar. A més, es va demanar que acceptessin un paquet de mesures relatives al procés d'apel·lacions, el paper de l'ACNUR i les futures etapes del Pla de Regularització a mitjans de novembre de 1998. La resolució lamenta que la unitat de suport tècnic encara no estigui plenament operativa i demana la conclusió del Status of Forces Agreement que facilitaria el desplegament d'unitats militars al Sàhara Occidental. Va donar suport a la intenció de la MINURSO de publicar les llistes de votants abans de l'1 de desembre de 1998 i un augment del personal de la Comissió d'Identificació de 18 a 25, així com del personal de suport necessari.

## Vegeu també

* Guerra del Sàhara
* República Àrab Sahrauí Democràtica
* Zona Lliure
* Llista de resolucions del Consell de Seguretat de les Nacions Unides 1201 a la 1300 (1998 – 2000)

## Referències

* ↑ «Security Council extends mandate of MINURSO until 17 December». United Nations, 30-10-1998.

## Enllaços externs

* PDF Text de la Resolució a UN.org
# Cent trenta-tres

El nombre 133 (CXXXIII) és el nombre natural que segueix el nombre 132 i precedeix el nombre 134. La seva representació binària és 10000101, la representació octal 205 i l'hexadecimal 85. La seva factorització en nombres primers és 7×19; altres factoritzacions són 1×133 = 7×19; és un nombre 2-gairebé primer: 7 × 19 = 133.

## Referències

* ↑ «Properties of the number 133» (en anglès). [Consulta: 27 juliol 2021].
# Districte Congtai

Districte de Congtai (xinès tradicional: 叢台區, xinès simplificat: 丛台区, pinyin: Cóngtái Qū) és un districte dins de la regió municipal de Handan, Província de Hebei, Xina.
El districte acull l'executiu municipal, legislatiu i judicial, juntament amb la seu del CPC i les oficines de Seguretat Pública.
# Piero Monteverdi

Piero Monteverdi va ser un enginyer i constructor de cotxes, a més de pilot de curses automobilístiques suís que va arribar a disputar curses de Fórmula 1.
Piero Monteverdi va néixer el 7 de juny del 1934 a Binningen, Suïssa. Va ser el creador de Monteverdi, companyia constructora de vehicles esportius de gran luxe.

## A la F1

Va debutar a la cinquena cursa de la temporada 1961 (la dotzena temporada de la història) del campionat del món de la Fórmula 1, disputant el 6 d'agost del 1961 el GP d'Alemanya al circuit de Nürburgring.
Monteverdi va participar en una única prova puntuable pel campionat de la F1, no aconseguint classificar-se per disputar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1961 | Monteverdi | MBM | MBM | MON | HOL | BEL | FRA | GBR | ALE NVQ | ITA | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Xemeneia de fades

Una xemeneia de fades (també anomenada senyoreta amb tocat [Demoiselle coiffée], torre rocosa o hoodoo), en geomorfologia, és una mena de gran columna natural constituïda a força de roques febles, generalment sedimentàries. El cim és de roca més resistent que la protegeixen dels efectes de l'erosió. Són un accident semblant al que passa a les costes amb els farallons, en els quals també intervé l'erosió marina. Es troben principalment al desert i en zones àrides, seques i calents. En l'ús comú, la diferència entre les xemeneies de fades i els pinacles o agulles és que les xemeneies tenen un gruix variable i les agulles, en canvi, un perfil més suau o un gruix uniforme que es va estrenyent des del terra cap amunt. Els Hoodoo varien en grandària des del d'un humà mitjà a altures superiors a un edifici de 10 pisos. Els minerals dipositats en els diferents tipus de roca són la causa que certes xemeneies variïn de color al llarg de la seva alçada.
Les més conegudes, ja que són un important reclam turístic, estan a la regió de Capadòcia, a Turquia, i al Parc Nacional del Canyó Bryce, als EUA. Aquestes formes, de vegades estranyes, estan present arreu del planeta i són la font de moltes creences, supersticions i llegendes.
L'erosió de les xemeneies poden tenir un o diversos orígens, segons sigui el lloc en què apareguin. Poden ser degut a la força dels corrents d'aigua de pluja i a les reaccions químiques entre les roques i l'aigua. També a la força del vent que destrueix la roca per expansió.
Les columnes es componen d'estrats (diverses capes de sòl superposades) compostos de roques friables (calcàries, per exemple), mentre que el seu cim està constituït per una capa de protecció (per exemple una capa de gres o d'una gruixuda roca més dura) més resistent a l'erosió. Aquest casc protegeix de l'erosió les capes fràgils situades per sota, mentre que les capes veïnes desapareixen amb el temps.

## Referències

* 1 2 «Cheminée de fée» (en francès). Encyclopédie canadienne, 2009. Arxivat de l'original el 04-06-2013.
* 1 2 «Hoodoos: Bryce Canyon National Park» (en anglès). National Park Service, 2008.
# Monja castanya

La monja castanya (Xolmis rubetra) és un ocell de la família dels tirànids (Tyrannidae).

## Hàbitat i distribució

Habita zones amb matoll obert de l'oest de l'Argentina.

## Referències

* ↑ «Monja castanya». Cercaterm. TERMCAT, Centre de Terminologia. Rev. 20/01/2023(català)
# Aragoncillo

Aragoncillo és una pedània del municipi de Corduente, situada a 18 quilòmetres de Molina de Aragón. Té una població censada de 39 habitants aproximadament, una altitud de 1267 metres i un clima bastant fred en el context peninsular. Es troba als peus de l'alt d'Aragoncillo (1517 metres), sent aquesta la major altura de la zona.

## Història

Es va erigir el poble en època de repoblació, al costat de les ruïnes d'un poblat celtiber, i a poc es va instal·lar en el seu terme el monestir de Alcallech, que va ser ocupat per canonges regulars de Sant Agustín. Després, al segle xv, van habitar el cenobi durant gairebé cent anys les monges bernardas de Buenafuente, que van ser expulsades de la seva casa pels frares de Santa María de l'Horta. Avui no queda d'aquest monestir sinó unes restes mínimes, amb prou feines apreciables, en el lloc que al poble denominen «les monges», al peu mateix de la regió muntanyenca.

## Geografia

Prop d'Aragoncillo es conserva un dels pocs boscos petrificats del planeta. Es tracta de fòssils de coníferes del període Permià, sepultades per cendra volcànica.

## Persones il·lustres

* Jenaro Iritia Martínez, campió d'Espanya de 400 metres llisos en tres ocasions: 1977 en les modalitats de pista coberta i a l'aire lliure i 1978, així com recordista espanyol en la distància en diverses ocasions.

## Bibliografia

* "El bosc petrificat", en El País Semanal. 6 de setembre de 1998
# Dave Pybus

* No s'ha de confondre amb Dave Pybus (saxo).
Dave Pybus (West Yorkshire, Anglaterra, 4 de juny de 1970) és un músic britànic, conegut per ser el baixista de la banda d'extreme metal Cradle of Filth. Pybus ha tocat amb una llarga llista de bandes, incloent Darkthrone, Autopsy, My Dying Bride i Anathema. Pybus es va unir a Cradle of Filth el 2002 i va aparèixer en els àlbums Damnation and a Day (2003) i Nymphetamine (2004). El gener de 2005, Pybus va deixar Cradle of Filth, però hi va tornar al cap de sis mesos.

## Referències

* ↑ Newt Briggs. Music: Antichrist superstars, 2003-11-27.

## Enllaços externs

* theorderofthedragon.com Arxivat 2012-07-22 a Wayback Machine.